Agresiunea verbală ia amploare în școli. Principalele motive pentru care elevii devin răutăcioși.
Agresiunea verbală predomină în școli în proporție de 40%. 1 din 5 copii se simte exclus, arată un studiu World Vision. Keren Rosner, psiholog: Rețelele sociale influențează copiii negativ.
Pasiunile și aspectul fizic sunt principalele motive pentru care elevii devin răutăcioși cu colegii lor, iar cea mai întâlnită formă de agresiune în școli este cea verbală, în proporție de 40%, arată un studiu World Vision.Sebastian este elev în clasa a noua și a fost marginalizat de colegii de clasă."Am făcut handbal puțin și mi s-a spus că e un sport de fete. Când ajungeam la școală mă gândeam că abia așteptamsă plec de acolo. Nu ai cum să te concentrezi pe ce faci și faptul ăsta m-a făcut să învăț mai prost“, spune Sebastian, elev clasa a IX-a. Keren Rosner este psiholog și îți spune ce anume declanșează agresiunile verbale ale copiilor."Rețelele sociale încurajează foarte mult, influențează și chiar inițiază foarte multe jocuri și foarte multe expresii pe care copiii, adolescenții le folosesc frecvent. Ei uzează de anumite cuvinte în engleză sau într-o altă limbă străină, pentru că au impresia că sunt protejați atunci când le folosesc“, spune Keren Rosner, psiholog. Specialiștii în psihologie cred că părinții au un rol esențial în stoparea agresiunii verbale. Copiii nu trebuie încurajați în familie să folosească expresiile urâte.